**ՀԻՄՆԱՎՈՐՈՒՄ**

**§Սպառազինության, ռազմական տեխնիկայի ու ռազմական նշանակության այլ նյութատեխնիկական միջոցների կուտակման և շահագործման (ծախսի) նորմաների**

**ու շահագործման ժամկետների սահմանման կարգը հաստատելու մասին¦**

**ՀՀ կառավարության որոշման նախագծի ընդունման**

**1. Իրավական ակտի ընդունման անհրաժեշտությունը**

Որոշման նախագծի ընդունումը պայմանավորված է «Պաշտպանության մասին» օրենքի 7-րդ հոդվածի 1-ին մասի 5-րդ կետի «զ» ենթակետի համաձայն սպառազինության, ռազմական տեխնիկայի, ռազմական նշանակության այլ նյութատեխնիկական միջոցների կուտակման և շահագործման (ծախսի) նորմաների ու շահագործման ժամկետների սահմանման (ձևավորման) համար անհրաժեշտ հիմքերը հստակեցնելու հանգամանքով: Որոշման նախագծի ընդունումը բխում է նաև ՀՀ վարչապետի 04.10.2022թ. N 1145-Ա որոշմամբ հաստատված ցանկի 4-րդ կետի կատարումն ապահովելու անհրաժեշտությունից:

**2. Ընթացիկ իրավիճակը և խնդիրները**

«Պաշտպանության մասին» օրենքում (այսուհետ՝ օրենք) 2022 թվականի հուլիսի 7-ի ՀO-334-Ն oրենքով կատարված փոփոխությունների և լրացումների համաձայն պաշտպանության ոլորտում ՀՀ կառավարության լիազորությունների շարքում ներառվել է սպառազինության, ռազմական տեխնիկայի ու ռազմական նշանակության այլ նյութատեխնիկական միջոցների կուտակման և շահագործման (ծախսի) նորմաների ու շահագործման ժամկետների սահմանման կարգի հաստատումը, ինչպես նաև օրենքով նախատեսվել է, որ սպառազինության, ռազմական տեխնիկայի և այլ նյութատեխնիկական միջոցների կուտակման և շահագործման (ծախսի) նորմաներն ու ժամկետները ենթակա են սահմանման ՀՀ պաշտպանության նախարարի հրամանով: Այդ նպատակով, անհրաժեշտություն է առաջացել ՀՀ կառավարության որոշմամբ հստակեցնել սպառազինության, ռազմական տեխնիկայի, ռազմական նշանակության այլ նյութատեխնիկական միջոցների շրջանակը, կուտակման, շահագործման (ծախսի) նորմայի և շահագործման ժամկետի հասկացությունները, նորմաների ու շահագործման ժամկետի սահմանման (ձևավորման) հիմքերը:

**3. Կարգավորման նպատակը և բնույթը**

Որոշման նախագծի համաձայն հստակեցվում են սպառազինության, ռազմական տեխնիկայի ու ռազմական նշանակության այլ նյութատեխնիկական միջոցների կուտակման և շահագործման (ծախսի) նորմաների ու շահագործման ժամկետների սահմանման նպատակով սպառազինության, ռազմական տեխնիկայի, ռազմական նշանակության այլ նյութատեխնիկական միջոցների շրջանակը, կուտակման նորմայի, շահագործման (ծախսի) նորմայի և շահագործման ժամկետների հասկացությունները, կուտակման և շահագործման (ծախսի) նորմաների ու շահագործման ժամկետների սահմանման (ձևավորման) պայմանները:

**4. Լրացուցիչ ֆինանսական միջոցների անհրաժեշտությունը և պետական** **բյուջեի եկամուտներում ու ծախսերում սպասվելիք փոփոխությունները**

Որոշման նախագծի ընդունումը լրացուցիչ ֆինանսական միջոցների և պետական բյուջեի եկամուտներում ու ծախսերում փոփոխությունների չի հանգեցնում:

 **5. Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Որոշման նախագիծը կապված չէ ռազմավարական փաստաթղթերի հետ: